

VLADA REPUBLIKE HRVATSKE

Zagreb, 30. siječnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o prelasku granice Republike Hrvatske oružanih snaga država saveznica i Oružanih snaga Republike Hrvatske radi sudjelovanja na zajedničkim vježbama u 2019. godini |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**P r i j e d l o g**

Na temelju članka 69. stavka 4. Zakona o obrani (Narodne novine, br. 73/13, 75/15, 27/16, 110/17 – Odluka Ustavnog suda Republike Hrvatske i 30/18) uz prethodnu suglasnost Predsjednice Republike Hrvatske, Vlada Republike Hrvatske je na sjednici održanoj \_\_\_\_\_\_\_\_\_\_\_ donijela

#### O D L U K U

**o prelasku granice Republike Hrvatske oružanih snaga država saveznica i Oružanih snaga Republike Hrvatske radi sudjelovanja na zajedničkim vježbama u 2019. godini**

**I.**

Odobrava se prelazak granice Republike Hrvatske oružanim snagama država saveznica radi vježbi s Oružanim snagama Republike Hrvatske koje će se održati u Republici Hrvatskoj u 2019. godini, kako slijedi:

* „MIR 19/1“
* „CMX 19“
* „SHARP LYNX 19“
* „BLACK WAVE 19/1“
* „ADRIATIC PARTNERSHIP MIO EXERCISE 19“
* „IMMEDIATE RESPONSE 19“
* „TROJAN FOOTPRINT 19“
* „SWIFT RESPONSE 19“
* „ASTRAL KNIGHT 19“
* „MIR 19/2“
* „SAVA STAR 19“
* „NAICS PAINTBALL 19“
* „BRAVE WARRIOR 19“
* „SABER JUNCTION 19“
* „UDAR 19“
* „SAREX 19“
* „HARPUN 19“
* „BLACK WAVE 19/2“
* „CYBER COALITION 19“.

**II.**

Odobrava se prelazak granice Republike Hrvatske Oružanim snagama Republike Hrvatske radi vježbi s oružanim snagama država saveznica koje će se održati u inozemstvu u 2019. godini, kako slijedi:

* „DYNAMIC FRONT 19“
* „POSEIDON 19“
* „MILEX 19“
* „LOGDEV 19“
* „COMMON CHALLENGE 19“
* „ITA MINEX 19“
* „ADRIATIC STRIKE 19“
* „STEADFAST COBALT 19“
* „CAPABLE LOGISTICIAN 19“
* „IMMEDIATE RESPONSE 19“
* „TROJAN FOOTPRINT 19“
* „ASTRAL KNIGHT 19“
* „ADRION 19“
* „CWIX 19“
* „COMBINED RESOLVE XII“
* „SABER JUNCTION 19“
* „JOINT REACTION 19“
* „KOBRA 19“
* „ALBANIAN EFFORT 19“
* „BRAVE WARRIOR 19“
* „COOPSEC 19“
* „STEADFAST INTEREST 19“
* „GRIFFIN LIGHTNING II“
* „SAREX 19“
* „EUROPEAN ADVANCE 19“
* „DOBLE LLAVE 19“
* „CYBER COALITION 19“
* „TRIDENT JUPITER 19“.

**III.**

Ova Odluka stupa na snagu danom donošenja.

**P R E D S J E D N I K**

**mr. sc. Andrej Plenković**

KLASA:

URBROJ:

Zagreb,

**O B R A Z L O Ž E N J E**

**Točka I.** Odobrava se prelazak granice Republike Hrvatske oružanim snagama država saveznica radi vježbi s Oružanim snagama Republike Hrvatske koje će se održati u Republici Hrvatskoj u 2019. godini.

**Vježba „MIR 19/1“** provodit će se u veljači 2019. u Republici Hrvatskoj s oružanim snagama Republike Albanije, Bosne i Hercegovine, Crne Gore i Republike Makedonije s ciljem završnog uvježbavanja i ocjenjivanja snaga koje se upućuju u misiju potpore miru „RESOLUTE SUPPORT” u Afganistanu.

**Vježba „CMX 19“** provodit će se u svibnju 2019. u Republici Hrvatskoj i u drugim državama članicama NATO saveza radi uvježbavanja NATO procedura u upravljanju u kriznim situacijama.

**Vježba „SHARP LYNX 19“** provodit će se u svibnju 2019. u Republici Hrvatskoj s oružanim snagama Češke Republike, Republike Poljske, Republike Slovačke i Sjedinjenih Američkih Država s ciljem uvježbavanja stožera međunarodne bojne vojne policije za interoperabilno djelovanje u procesu donošenja odluke i vođenje postrojbe u NATO operacijama.

**Vježba „BLACK WAVE 19/1“** provodit će se u travnju/svibnju 2019. u Republici Hrvatskoj s ciljem pružanja potpore Oružanim snagama Savezne Republike Njemačke radi obučavanja njihovih snaga za pomorske operacije.

**Vježba „ADRIATIC PARTNERSHIP MIO EXERCISE 19“** provodit će se u lipnju 2019. u Republici Hrvatskoj s oružanim snagama Republike Albanije, Crne Gore, Republike Slovenije, Talijanske Republike i Sjedinjenih Američkih Država s ciljem uvježbavanja i upoznavanja s procedurama taktičke razine za operacije presretanja na moru, za operacije protiv krijumčarenja na moru te za zaštitu pomorske infrastrukture.

**Vježba** „**IMMEDIATE RESPONSE 19“** provodit će se u svibnju/lipnju 2019. u Republici Hrvatskoj s oružanim snagama Republike Albanije, Bosne i Hercegovine, Crne Gore, Republike Makedonije, Republike Kosova, Mađarske, Talijanske Republike, Republike Poljske, Republike Slovenije, Ujedinjenog Kraljevstva Velike Britanije i Sjeverne Irske, Francuske Republike i Sjedinjenih Američkih Država s ciljem promicanja stabilnosti i suradnje, jačanja partnerskih sposobnosti, razvoja povjerenja kroz unapređenje interoperabilnosti NATO saveza i partnerskih zemalja. Vježbom će se obilježiti deset godina punopravnog članstva Republike Hrvatske u NATO savezu. Na vojnom poligonu „Eugen Kvaternik“ Slunj provest će se integracijska obuka postrojbi oružanih snaga sudionica vježbe.

**Vježba** „**TROJAN FOOTPRINT 19“** provodit će se u lipnju 2019. u Republici Hrvatskoj s oružanim snagama Mađarske i Sjedinjenih Američkih Država radi uvježbavanja planiranja i provedbe specijalnih operacija u združenom međunarodnom okružju.

**Vježba** „**SWIFT RESPONSE 19“** provodit će se u lipnju 2019. u Republici Hrvatskoj s oružanim snagama Francuske Republike i Ujedinjenog Kraljevstva Velike Britanije i Sjeverne Irske radi promicanja regionalne stabilnosti i suradnje, jačanja partnerskih sposobnosti i razvoja povjerenja kroz unapređenje interoperabilnosti NATO saveza i partnerskih zemalja.

**Vježba** „**ASTRAL KNIGHT 19“** provodit će se u lipnju 2019. u Republici Hrvatskoj s oružanim snagama Republike Slovenije, Talijanske Republike i Sjedinjenih Američkih Država s ciljem provedbe integrirane raketne protupožarne obrane.

**Vježba „MIR 19/2“** provodit će se u srpnju 2019. u Republici Hrvatskoj s oružanim snagama Republike Albanije, Bosne i Hercegovine, Crne Gore i Republike Makedonije radi završnog uvježbavanja i ocjenjivanja snaga koje se upućuju u misiju potpore miru „RESOLUTE SUPPORT” u Afganistanu.

**Vježba „SAVA STAR 19“** provodit će se u kolovozu/rujnu 2019. u Republici Hrvatskoj s Oružanim snagama Ujedinjenog Kraljevstva Velike Britanije i Sjeverne Irske s ciljem uvježbavanja pješačkog voda/satnije u međunarodnom okruženju i pružanje potpore uvježbavanju pješačkih snaga Oružanih snaga Ujedinjenog Kraljevstva Velike Britanije i Sjeverne Irske.

**Vježba „NAICS PAINTBALL 19“** provodit će se u Republici Hrvatskoj, sudionici i vrijeme održavanja nije još definirano jer planski proces nije započeo, a cilj vježbe je razvoj kibernetičkih sposobnosti Oružanih snaga Republike Hrvatske.

**Vježba „BRAVE WARRIOR 19“** provodit ćese u rujnu/listopadu 2019. u Republici Hrvatskoj s Oružanim snagama Mađarske s ciljem razvijanja operativnih sposobnosti postrojbe i provedbe taktika, tehnika i procedura u međunarodnom okruženju.

**Vježba „SABER JUNCTION 19“** provodit će se u rujnu 2019. u Republici Hrvatskoj s Oružanim snagama Sjedinjenih Američkih Država s ciljempovećanja interoperabilnosti i dostizanja standarda u skladu s ciljem sposobnosti L 7201.

**Vježba „UDAR 19“** provodit će se u rujnu/listopadu 2019. u Republici Hrvatskoj s Oružanim snagama Republike Poljske radi ocjenjivanja spremnosti snaga deklariranih za borbenu skupnu (EU BG 2020/II).

**Vježba „SAREX 19“** provodit će se u listopadu 2019. u Republici Hrvatskoj s Oružanim snagama Talijanske Republike s ciljem uvježbavanja zapovjedništva i snaga obalnih straža Republike Hrvatske i Talijanske Republike u planiranju i vođenju operacija na moru (operacije pomorskog presretanja i operacije traganja i spašavanja na moru).

**Vježba „HARPUN 19“** provodit će se u listopadu 2019. u Republici Hrvatskoj s oružanim snagama Ujedinjenog Kraljevstva Velike Britanije i Sjeverne Irske, Republike Poljske, Francuske Republike i Sjedinjenih Američkih Država s ciljem uvježbavanja zapovjedništva Hrvatske ratne mornarice i zapovjedništava postrojbi Hrvatske ratne mornarice te zapovjedništava i postrojbi drugih grana u planiranju i vođenju operacija na moru te bojevog gađanje ciljeva na moru i u zraku brodova Flotile Hrvatske ratne mornarice i Obalne straže Republike Hrvatske, uz provedbu pomorsko-zračnog desanta.

**Vježba** „**BLACK WAVE 19/2“** provodit će se u listopadu/studenome 2019. u Republici Hrvatskoj s Oružanim snagama Savezne Republike Njemačke s ciljem pružanja potpore Oružanim snagama Savezne Republike Njemačke radi obučavanja njihovih snaga za pomorske operacije.

**Vježba „CYBER COALITION 19“** provodit će se u studenome 2019. u Republici Hrvatskoj i u drugim državama članicama NATO saveza radi provjere i podizanja razine sposobnosti Oružanih snaga Republike Hrvatske u području planiranja i organizacije kibernetičke obrane.

**Točka II.** Odobrava se prelazak granice Republike Hrvatske Oružanim snagama Republike Hrvatske radi sudjelovanja u zajedničkim vježbama s oružanim snagama država saveznica koje će se održati u inozemstvu u 2019. godini.

**Vježba** „**DYNAMIC FRONT 19“** provodit će se u veljači/ožujku 2019. u Saveznoj Republici Njemačkoj s ciljem povećanja interoperabilnosti, stjecanje iskustva u radu u međunarodnom okružju te upoznavanja sa savezničkim taktičko-tehničkih postavki topništva na taktičkoj i operativnoj razini.

**Vježba** „**POSEIDON 19“** provodit će se u ožujku 2019. u Rumunjskoj radi unaprjeđenja operativne i taktičke interoperabilnosti među sudionicima vježbe te stjecanja uvida u proces planiranja polaganja mina i proces ocjenjivanja broda po standardima ocjenjivanja pomorskih snaga.

**Vježba** „**MILEX 19“** provodit će se u travnju 2019. u Kraljevini Španjolskoj s ciljem uvježbavanja stožernog osoblja na strateškoj i operativnoj razini u planiranju operacija Europske unije te uvježbavanje zapovjednog lanca između Operativnog zapovjedništva i Zapovjedništva snaga.

**Vježba** „**LOGDEV 19“** provodit ćese u svibnju 2019. u Republici Gruziji radi uvježbavanja u planiranju i provedbi logističkih procedura i rada u multinacionalnom stožeru na operativnoj razini (brigadi).

**Vježba „COMMON CHALLENGE 19“** provodit će se u svibnju 2019. u Republici Poljskoj s ciljem ocjenjivanja spremnosti snaga deklariranih za borbenu skupinu (EUBG 2019/II).

**Vježba** „**ITA MINEX 19“** provodit ćese u svibnju 2019. u Talijanskoj Republici s ciljemuvježbavanja planiranja i provedbe protuminskih operacija i uvježbavanja protuminskih ronitelja Hrvatske ratne mornarice po NATO protuminskim taktikama i procedurama.

**Vježba „ADRIATIC STRIKE 19“** provodit će se u svibnju/lipnju 2019. u Republici Sloveniji radi uvježbavanja tehnika, taktika i procedura bliske zračne potpore za osposobljavanje zračnih kontrolora.

**Vježba** „**STEADFAST COBALT 19“** provodit će se u svibnju/lipnju 2019. u Rumunjskoj s ciljem održavanja komunikacijsko-informacijskog sustava i sposobnosti zapovjednog lanca prilikom provedbe NATO vođenih vježbi.

**Vježba „CAPABLE LOGISTICIAN 19“** provodit će se u svibnju/lipnju 2019. u Republici Poljskoj s ciljem povećanja interoperabilnosti na području pružanja logističke potpore i operacija, poboljšanja sposobnosti planiranja i provedbe izmještanja, prihvata i otpremanja osoblja.

**Vježba „IMMEDIATE RESPONSE 19“** provodit će se u svibnju/lipnju 2019. u Republici Sloveniji i Mađarskoj s ciljem promicanja stabilnosti i suradnje, jačanja partnerskih sposobnosti, razvoja povjerenja kroz unapređenje interoperabilnosti NATO saveza i partnerskih zemalja.

**Vježba „TROJAN FOOTPRINT 19“** provodit će se u lipnju 2019. u Mađarskoj radi uvježbavanja, planiranja i provedbe specijalnih operacija u združenom međunarodnom okružju.

**Vježba** „**ASTRAL KNIGHT 19“** provodit će se u lipnju 2019. u Talijanskoj Republici i Republici Sloveniji s ciljem provedbe integrirane raketne protupožarne obrane.

**Vježba „ADRION 19“** provodit će se u lipnju 2019. u Helenskoj Republici s ciljem uvježbavanja NATO procedura i postupaka te razvijanja sposobnosti za planiranje i provedbu međunarodnih mornaričkih operacija odgovora na krize.

**Vježba** „**CWIX 19“** provodit će se u lipnju 2019. u Republici Poljskoj radi testiranja, procjene i poboljšanja interoperabilnosti između NATO-a i nacionalnih komunikacijsko-informacijskih sustava s posebnim naglaskom na sustave koji će biti korišteni u NATO vođenim operacijama.

**Vježba „COMBINED RESOLVE XII“** provodit će se u kolovozu 2019. u Saveznoj Republici Njemačkoj s ciljemintegracije oružanih snaga savezničkih i partnerskih zemalja, provedbe združenih operacija sigurnosti, povećanja interoperabilnosti snaga u okviru NATO/PfP-a.

**Vježba „SABER JUNCTION 19“** provodit će se u rujnu 2019. u Saveznoj Republici Njemačkoj s ciljempovećanja interoperabilnosti i dostizanja standarda u skladu s ciljem sposobnosti L 7201.

**Vježba „JOINT REACTION 19“** provodit će se u rujnu 2019. u Republici Albaniji s ciljem promicanja regionalne stabilnosti i suradnje, jačanje partnerskih sposobnosti, razvoja povjerenja kroz unapređenje interoperabilnosti NATO saveza i partnerskih zemalja.

**Vježba „KOBRA 19“** provodit će se u rujnu 2019. u Republici Poljskoj s ciljem uvježbavanja planiranja i provedbe specijalnih operacija u združenom međunarodnom okružju.

**Vježba „ALBANIAN EFFORT 19“** provodit ćese u rujnu 2019. u Republici Albaniji s ciljem jačanja regionalne sigurnosti i suradnje, a u povodu obilježavanja desete obljetnice članstva Republike Albanije u NATO savezu.

**Vježba „BRAVE WARRIOR 19“** provodit ćese u rujnu/listopadu 2019. u Mađarskoj s ciljem razvijanja operativnih sposobnosti postrojbe i provedbe taktika, tehnika i procedura u međunarodnom okruženju.

**Vježba** „**COOPSEC 19“** provodit će se u listopadu 2019. u Mađarskoju okviru CEDEC inicijative s ciljem promicanja stabilnosti i suradnje, jačanja partnerskih sposobnosti u području civilno-vojne suradnje te uvježbavanja zajedničkih radnji i postupaka u nadzoru granice.

**Vježba** „**STEADFAST INTEREST 19“** provodit će se u listopadu 2019. u Rumunjskoj s ciljem povećanja interoperabilnosti i dostizanja standarda u skladu s ciljem sposobnosti L 7201.

**Vježba „GRIFFIN LIGHTNING II“** provodit će se u listopadu 2019. u Republici Poljskoj s ciljem uvježbavanja stožera NATO Međunarodne bojne vojne policije s ciljem postizanja pune kompatibilnosti i interoperabilnosti te afirmacije bojne u Multinacionalni korpus Sjeveroistok.

**Vježba „SAREX 19“** provodit će se u listopadu 2019. u Talijanskoj Republici s ciljem uvježbavanja zapovjedništva i snaga obalnih straža Republike Hrvatske i Talijanske Republike u planiranju i vođenju operacija na moru (operacije pomorskog presretanja i operacije traganja i spašavanja na moru).

**Vježba „EUROPEAN ADVANCE 19“** provodit će se u studenome 2019. u Republici Austriji radi zajedničkog uvježbavanja i provjere interoperabilnosti sastavnica bojne za opću logističku potporu za borbenu skupinu (EU BG 2020/II) te ocjenjivanje njezinih sastavnica.

**Vježba „DOBLE LLAVE 19“** provodit će se u studenome 2019. u Kraljevini Španjolskoj s ciljem razvoja i unapređenja sposobnosti obavještajnih timova u izvršenju zajedničkih zadaća kroz provedbu obuke i vježbe u realnom urbanom i civilnom okružju.

**Vježba „CYBER COALITION 19“** provodit će se u studenome 2019. u Republici Estoniji radi provjere i podizanja razine sposobnosti Oružanih snaga Republike Hrvatske u području planiranja i organizacije kibernetičke obrane.

**Vježba „TRIDENT JUPITER 19“** provodit će se u studenome 2019., zemlja provedbe još nije definirana, s ciljem završnog ocjenjivanja zapovjedništava NRF te održavanja CIS i C2 sposobnosti prilikom provedbe NATO vođenih vježbi.

**Točka III.** Određuje se stupanje na snagu ove Odluke.